**Zapisnik s drugog sastanka Povjerenstva za provedbu programa „Školska ekskurzija učenika VII. razreda“ održanog 10. ožujka 2017. godine s početkom u 13.15 sati u Osnovnoj školi Sveta Marija.**

Članovi Povjerenstva: Damir Bendelja, ravnatelj, Barbara Salaj, razrednica VII. razreda, kao učiteljica voditeljica, Anđelko Poljak, roditelj iz VII. razreda, Nina Poljak, učenica VII. razreda i Karlo Vlah, učenik VII. razreda.

Predstavnik Agencije: Na sastanku Povjerenstva prisustvovala je predstavnica agencije Taubek tours.

**Dnevni red:**

**1. Usvajanje zapisnika s prošlog sastanka**

**2. Otvaranje ponuda**

**3. Odabir ponuda**

**4. Ostala pitanja**

Ad. 1) Zapisnik s prošlog sastanka je jednoglasno prihvaćen.

Ad. 2) Povjerenstvo je zaprimilo 8 ponuda od sljedećih agencija: Taubek tours, Rudi travel, Jakopić travel, Trakošćan-tours, Alpe- Adriatours, Gallileo Travel, Mediaturist, Koncept putovanja. Predsjednik Povjerenstva je pročitao sve pristigle ponude koje su prilog zapisniku. Otvaranjem ponuda gore navedenih agencija, te razmatranjem istih, Povjerenstvo je zaključilo da su četiri od osam ponuda nepotpune, ne ispunjavaju uvjete iz javnog poziva. To su Taubek tours s dvije ponude-1550kn i 1380 kn, no naslov ponude nije vezan uz naslov javnog poziva, ne piše „Školska ekskurzija učenika VII. razreda“ već „Škola u prirodi“ ,Trakošćan-tours, 1550 kn, naslov ponude nije vezan uz naslov javnog poziva, ne piše „Školska ekskurzija učenika VII. razreda“ već „Maturalno putovanje“ Rudi travel,1635 kn, mogućnost odstupanja za 1 učenika, u pozivu navedeno za 3 učenika, Jakopić travel, 1600kn, mogućnost odstupanja za 2 učenika, u pozivu navedeno za 3 učenika.

Ostale ponude ispunjavaju uvjete javnog poziva. To su Alpe- Adriatours s tri aranžmana od kojih jedan nije prihvatljiv jer ne ulazi u datum objavljen u javnom pozivu, a to je smještaj u hotelu Marin(23.-26.5.), 1485 kn, dok su ostala dva aranžmana u ponudi u hotelu Bolero 1625 kn te Hotel Žućo 1575 kn u skladu s javnim pozivom. Također javnom pozivu udovoljavaju i: Gallileo Travel, 1560kn, Mediaturist, 1580 kn, Koncept putovanja s više hotela: Hotel Palma, Biograd n/m ,1675 kn, Hotel Donat, Zadar, 1665 kn, Hotel Alba, Sv.Filip i Jakov, 1625 kn.

Ad. 3) Prema odredbi čl.15. stavka 4. Povjerenstvo je odabralo četiri ponude koje će se predstaviti roditeljima učenika, a to su ponude Alpe- Adriatours, Gallileo Travel, Mediaturist, Koncept putovanja koje su sastavni dio zapisnika.

Povjerenstvo će o donesenoj odluci obavijestiti Agencije putem objave zapisnika koje će objaviti na internetskoj stranici Škole.

Povjerenstvo je donijelo odluku da će se roditeljski sastanak održati 24. ožujka 2017. u 16.30 sati na kojem će se održati predstavljanje ponuda odabranih agencija. Svaka agencija imat će na raspolaganju 20 min za predstavljanje ponude. Alpe- Adriatours počet će s predstavljanjem u 16.45 h, Gallileo Travel u 17.05 h, Mediaturist u 17.25 h te Koncept putovanja u 17.45 h.

Ad 4) Ravnatelj škole napomenuo je da će Općina Sveta Marija i ove godine sufinancirati školsku ekskurziju s 200 kn po učeniku, čime će se cijena za roditelje umanjiti za taj dio.

Ostalih pitanja nije bilo.

Predsjednik Povjerenstva: Zapisničar:

Anđelko Poljak Barbara Salaj, mag. slikarstva